wannaphong/clean_thaiwikipedia huggingface dataset:
# ยานสำรวจน้ำลึกตรีเอสเต
ตรีเยสเต  เป็นยานสำรวจน้ำลึกเพื่อการวิจัยที่ชาวสวิสออกแบบและชาวอิตาลีสร้าง ลูกเรือสองคนของเรือลำนี้ลงไปถึงความลึกสูงสุดเป็นสถิติประมาณ 10,911 เมตรในส่วนที่ลึกที่สุดเท่าที่ทราบของมหาสมุทรของโลก คือ แชลเลนเจอร์ดีปในร่องลึกมาเรียนา ใกล้กวมในมหาสมุทรแปซิฟิก ตรีเยสเตเป็นยานที่มีผู้โดยสารลำแรกที่ถึงก้นแชลเลนเจอร์ดีป
# แคนาด อินส์ สเตเดียม
แคนาด อินส์ สเตเดียม  เป็นสนามฟุตบอลชั่วคราวตั้งอยู่ที่วินนิเพก รัฐแมนิโทบา ประเทศแคนาดา

ในปี ค.ศ. 1999 สนามกีฬาแห่งนี้เป็นสนามกีฬาหลักของแพนอเมริกันเกมส์ 1999
# รอเจอส์เซนเตอร์
รอเจอส์เซนเตอร์  เป็นสนามกีฬาอเนกประสงค์ตั้งอยู่ที่เมืองโทรอนโต ออนแทรีโอ แคนาดา ในปี ค.ศ. 2015 สนามกีฬาแห่งนี้เป็นสนามกีฬาหลักของกีฬาแพนอเมริกันเกมส์ ครั้งที่ 17 ที่แคนาดาเป็นเจ้าภาพ
 อ้างอิง
# วัดท่าคันโท
วัดท่าคันโท (วัดสว่างภิรมย์) ตั้งอยู่ที่บ้านท่าคันโท หมู่ที่ 1 บ้านท่าคันโท อำเภอท่าคันโท จังหวัดกาฬสินธุ์ สังกัดคณะสงฆ์มหานิกาย ที่ดินที่ตั้งวัดมีเนื้อที่ 11 ไร่ 1 งาน อาณาเขต ทิศเหนือประมาณ 3 เส้น จดถนนสาธารณะ ทิศใต้ประมาณ 3 เส้น จดถนนสาธารณะ ทิศตะวันออกประมาณ 3 เส้น 16 วา จดถนนสาธารณะ ทิศตะวันออกประมาณ 3 เส้น 16 วา จดถนนสาธารณะ 

วัดท่าคันโท (วัดสว่างภิรมย์) ตั้งเมื่อ พ.ศ. 2471 ได้รับพระราชทานวิสุงคามสีมาเมื่อวันที่ 25 ตุลาคม พ.ศ. 2482 เขตวิสุงคามสีมา กว้าง 40 เมตร ยาว 80 เมตร ภายในวัดมีต้นโพธิ์ขนาดใหญ่ อายุมากกว่า 170 ปี ได้รับการลงทะเบียนเป็นรุกข มรดกของแผ่นดิน

 อาคารเสนาสนะประกอบด้วย 

อุโบสถ กว้าง 4.50 เมตร ยาว 20.50 เมตร 

ศาลาการเปรียญ กว้าง 18 เมตร ยาว 21 เมตร สร้างเมื่อ พ.ศ. 2524 ภายหลังได้ทำการบูรณปฏิสังขรณ์ใหม่ทั้งหลัง แล้วแสร็จในปี พ.ศ. 2549 

เมรุ 1 หลัง กว้าง 4.50 เมตร ยาว 10.50 เมตร 

กุฏิสงฆ์ จำนวน 8 หลัง เป็นอาคารไม้ 3 หลัง ครึ่งตึกครึ่งไม้ 5 หลัง ศาลาพักญาติ 1 หลัง  โรงครัว 1 หลัง อาคารหอฉัน 1 หลัง ห้องน้ำ 15 ห้อง

 ทำเนียบเจ้าอาวาส 
การปกครองมีเจ้าอาวาสที่ทราบนาม ดังนี้;

 พระอธิการบุญมา มุนินโท พ.ศ. 2471 –2425
 พระอธิการคำกัน จันทสาโร พ.ศ. 2495 –2503
 พระอธิการจันทา กตสีโร พ.ศ. 2503 –2514
 พระอธิการคำวาล สฺภโร พ.ศ. 2514 –2516
 พระอธิการคำ พุทธสะโร พ.ศ. 2516 –2529
 พระอธิการลำพรรณ ฐตสาโร พ.ศ. 2530 –2543
 พระอธิการคำพันธ์ จิรธมฺโม ปัจจุบันได้รับพระราชทานเป็นพระครูสัญญาบัตร เจ้าอาวาสวัดราษฏร์  ชั้นพิเศษ ในราชทินนามที่  พระครูจิรธรรมานุวัฒน์ พ.ศ. 2544-ปัจจุบันหนังสือประวัติวัดทั่วราชอาณาจักร เล่ม 5 กองพุทธสถาน, สำนักงานพระพุทธศาสนาแห่งชาติ 2553:
# น่านน้ำอาณาเขต
น่านน้ำอาณาเขต  หรือทะเลอาณาเขต  นิยามตามอนุสัญญาสหประชาชาติว่าด้วยกฎหมายทะเล ว่าเป็นแนวน่านน้ำชายฝั่งวัดจากเส้นฐาน (ปกติเป็นน้ำทะเลลงเต็มที่ปานกลาง) ของรัฐชายฝั่งไปไกลที่สุด 12 ไมล์ทะเล (22.2 กิโลเมตร)UN Convention on the Law of the Sea: Territorial Sea and Contiguous Zone ทะเลอาณาเขตถือเป็นเขตแดนอธิปไตยของรัฐ แต่เรือต่างด้าว (ทั้งทหารและพลเรือน) ได้รับอนุญาตให้ผ่านน่านน้ำของรัฐอื่นโดยสุจริต อำนาจอธิปไตยนี้ยังขยายรวมน่านฟ้าเหนือและพื้นทะเลใต้น่านน้ำอาณาเขตด้วย ในกฎหมายระหว่างประเทศ การปรับเขตแดนเหล่านี้เรียก การปักปันเขตทางทะเล

คำว่า "น่านน้ำอาณาเขต" บางครั้งใช้อย่างไม่เป็นทางการอธิบายน่านน้ำใด ๆ ที่รัฐหนึ่งมีเขตอำนาจ ซึ่งรวมน่านน้ำภายใน เขตนอกน่านน้ำอาณาเขต (contiguous zone) เขตเศรษฐกิจจำเพาะ และอาจรวมไหล่ทวีปด้วย

 ภาพ 
 โลกตะวันออกและแอฟริกา 

 โลกตะวันตก
# คูลฟอร์เดอะซัมเมอร์
"คูลฟอร์เดอะซัมเมอร์"  เป็นเพลงของนักร้องชาวอเมริกัน เดมี โลวาโต และซิงเกิลแรกในสตูดิโออัลบั้มที่ห้าของเธอ คอนฟิเดนท์ ออกจำหน่ายครั้งแรกในวันที่ 1 กรกฎาคม พ.ศ. 2558 โดยฮอลลีวูดเรเคิดส์ ไอแลนด์เรเคิดส์ และเซฟเฮาส์เรเคิดส์ ในรูปแบบดิจิทัลดาวน์โหลด และเปิดเล่นครั้งแรกผ่านวิทยุในวันเดียวกันผ่านรีพับลิกเรเคิดส์ เพลงเขียนโดยโลวาโต, ซาวาน โคเทชา, แมกซ์ มาร์ติน, อเล็กซานเดอร์ ครอนลัน และอาลี ปายามี เนื้อเพลงสอดแทรกเกี่ยวกับความสนใจในรักร่วมสองเพศและชักชวนให้มีเพศสัมพันธ์ มิวสิกวิดีโอปล่อยในวันที่ 23 กรกฎาคม พ.ศ. 2558 กำกับโดยแฮนนาห์ ลักซ์ เดวิส

เพลงได้รับคำวิจาร์ณด้านบวกเรื่องของจังหวะเพลงที่เร่าร้อนและหนักแน่นแตกต่างจากอัลบั้มก่อนหน้าของโลวาโต เพลง "คูลฟอร์เดอะซัมเมอร์" ขึ้นบน 10 อันดับแรกในชาร์ตซิงเกิลของเบลเยี่ยม นิวซีแลนด์ สก็อตแลนด์ และสหราชอาณาจักร และ 20 อันดับในหลายประเทศรวมทั้งสหรัฐอเมริกา เพลงได้รับการรับรองระดับทองคำขาวจากสมาคมผู้ประกอบกิจการเพลงของสหรัฐอเมริกา (RIAA) ด้วยยอดขายมากกว่า 1 ล้านหน่วย

 บนชาร์ตเพลง 
บนชาร์ตบิลบอร์ดฮอต 100 ในสัปดาห์ของวันที่ 18 กรกฎาคม พ.ศ. 2558 เพลง “คูลฟอร์เดอะซัมเมอร์” เปิดตัวที่อันดับที่ 36 ด้วยยอดขาย 80,000 ก๊อปปี้ และ 834,000 สตรีม 4 สัปดาห์ต่อมาหลังจากอันดับเพลงเปลี่ยนตำแหน่งขึ้นลง เพลงได้เข้า 20 อันดับแรกของชาร์ต และทำตำแหน่งสูงสุดที่อันดับที่ 11 ในสัปดาห์ของวันที่ 19 กันยายน และวันที่ 26 กันยายน พ.ศ. 2558 หลังจากเพลงอยู่บนชาร์ตอีก 9 สัปดาห์ เพลงก็ตกชาร์ตไป รวมสัปดาห์บนชาร์ตได้ทั้งหมด 20 สัปดาห์
# ปีเตอร์ พีเวนซี่
ปีเตอร์ พีเวนซี่ (Peter Pevensie) เป็นตัวละครหลักในนวนิยายชุดตำนานแห่งนาร์เนีย ตอน ตู้พิศวง,เจ้าชายแคสเปี้ยนโดยซี.เอส. ลิวอิส 

บทบาท
ตู้พิศวง
ปีเตอร์เป็นพี่ชายคนโตของตระกูลพีเวนซี่ เขาไม่เชื่อที่ลูซี่บอกว่ามีเมืองมหัศจรรย์อยู่ในตู้เสื้อผ้า แต่ภายหลังได้เข้าไปในดินแดนแห่งนาร์เนียจึงเชื่อที่ลูซี่บอก ปีเตอร์,ซูซานและลูซี่ได้ออกเดินทางไปกับคุณบีเวอร์และคุณนายบีเวอร์เพื่อเดินทางไปหากองทัพอัสลานแต่ระหว่างทางได้รับดาบวิเศษจากซานตาคลอสเป็นอาวุธประจำตัว และได้เผชิญหน้ากับฝูงหมาป่าลูกน้องของแม่มดขาว ต่อมาปีเตอร์ได้เป็นผู้นำทัพอัสลานต่อสู้กับกองทัพแม่มดขาวแทนอัสลานที่สละชีวิตแทนเอ็ดมันด์ หลังจากที่เอาชนะแม่มดขาวได้แล้วอัสลานได้ฟื้นคืนชีพขึ้นมาและได้สถาปนาเขาและน้องๆทั้ง3ขึ้นเป็นผู้ปกครองนาร์เนีย โดยที่มีฐานะสูงสุดคือจอมราชันย์ ผ่านไปหลายปีเขาและน้องๆได้เดินทางไปล่ากวางขาวแต่ทั้ง4ได้ถูกส่งกลับโลกเดิม
อาชากับเด็กชาย
ปีเตอร์ถูกกล่าวถึงในเรื่องนี้ ซึ่งได้เดินทางไปปราบพวกยักษ์ทางตอนเหนือในขณะที่พระเจ้าเอ็ดมันด์ได้นำกองทัพไปสู้กับพวกกองทัพของราบาดาซซึ่งชาสต้าก็ได้เข้าร่วมรบในศึกครั้งนั้นด้วย
# อะนิเมท
อะนิเมท  เป็นร้านค้าปลีกที่จัดจำหน่ายอนิเมะ เกม และมังงะที่ใหญ่ที่สุดในประเทศญี่ปุ่น โดยสาขาแรกและสาขาหลักของอะนิเมทก่อตั้งในปี พ.ศ. 2526 ที่ย่านอิเกบูกูโระในกรุงโตเกียว ประเทศญี่ปุ่น

 ร้านค้าปลีก 
ปัจจุบันมีร้านอะนิเมทในประเทศญี่ปุ่นทั้งหมด 117 สาขา โดยในต่างประเทศมีร้านอะนิเมทเปิดให้บริการในไต้หวัน (ไทเปและไถจง) จีน (เซี่ยงไฮ้และฮ่องกง) เกาหลีใต้ (โซล) และในประเทศไทยมี 2 สาขา สาขาแรกตั้งอยู่ที่เอ็มบีเคเซ็นเตอร์ กรุงเทพมหานครOfficial Animate Website ซึ่งเปิดให้บริการในวันที่ 6 กุมภาพันธ์ พ.ศ. 2559 และสาขาที่ 2 ตั้งอยู่ที่ฟิวเจอร์พาร์ค รังสิต จังหวัดปทุมธานีพบกับอะนิเมทสาขา 2 ของประเทศไทยที่ฟิวเจอร์พาร์ค รังสิต! ซึ่งเปิดให้บริการในวันที่ 24 ธันวาคม พ.ศ. 2565ประกาศวันเปิดร้าน animate Future Park Rangsit

 บริษัทย่อย 
 อะนิเมทฟิล์ม (アニメイトフィルム)
 Libre Publishing (リブレ出版株式会社): ดั้งเดิมเคยเป็นส่วนหนึ่งของบริษัท BiBLOS (株式会社ビブロス）ต่อมาทางธนาคารได้ประกาศให้ BiBLOS ล้มละลายในวันที่ 5 เมษายน 2549 สาเหตุมาจากบริษัทในเครือต่าง ๆ ถูกประกาศให้เป็นบริทล้มละลาย โดยเริ่มจากบริษัทแม่ของ Hekitensha (碧天舎)CPM license dispute ต่อมาบริษัท อะนิเมท, MOVIC และ Frontier Works ต่างร่วมลงทุนให้บริษัท BiBLOS อยู่ต่อได้อีกจนถึงวันที่ 1 พฤษภาคม 2549 ต่อมาบริษัทได้เปลี่ยนชื่อเป็น Libre Publishing และได้กลายมาเป็นส่วนหนึ่งในบริษัทอะนิเมท อย่างไรก็ตามบริษัทก็ได้จดทะเบียนก่อตั้งในวันที่ 28 ธันวาคม 2543

 บริษัทในเครือ 
 Movic Co. Ltd. (株式会社ムービック)
 Movic Promote Service(株式会社ムービックプロモートサービス)
 Marine ENTERTAINMENT Inc. (株式会社マリン・エンタテインメント)
 coade (株式会社コアデ): ชื่อบริษัทนั้นได้มาจากคำขวัญประตำตัวของผู้ก่อตั้งว่า 'Code Anime Design'
 Frontier Works Inc. (株式会社フロンティアワークス)
 ANIBRO Ltd. (株式会社アニブロ): ในวันที่ 23 มกราคม 2551 บริษัท Broccoliที่เป็นบริษัทคู่แห่งของอะนิเมทได้ประกาศ 'เป็นหุ้นส่วน' กับบริษัทอะนิเมทและก่อตั้งบริษัทใหม่ในชื่อ "AniBro" โดยที่อะนิเมทถือหุ้นไว้ 70% แล Broccoli ถือหุ้นส่วนอีก 30% ประธานบริษัทได้ให้ CEO ของ Animate เป็นประธานของ AniBro อย่างไรก็ตาม เขาจะทำหน้าที่บริหารบริษัทอะนิเมทต่อไปร่วมกับบริหาร AniBro ไปพร้อมกัน AniBro มีแผนจะขยายแบรนด์ของตัวเองในประเทศญี่ปุ่น株式会社アニメイトとの資本・業務提携及び合弁会社設立に関するお知らせ (in Japanese). Broccoli. Retrieved 2008-01-26.
 SHOSEN (株式会社書泉): ได้มาเป็นส่วนหนึ่งในบริษัทอะนิเมทในวันที่ 29 กรกฎาคม 2011書泉、十字屋、秋葉原は うつろう

 การตลาด 
เมโตะ อานิซาวะ (兄沢 命斗, Anisawa Meito?) เป็นแมสคอตประจำร้านอะนิเมท ซึ่งรู้จักกันในนาม 'อนิเมะเท็นโจ' (アニメ店長?). เขาแสดงเป็นตัวละครชายที่บ้าบิ่น เลือดร้อนกับทรงผมที่ปลายแหลมตามฉบับตัวการ์ตูนสมัยก่อนอันเป็นเอกลักษณ์ มีกล้ามเป็นมัด ๆ แต่งตัวตามแบบชุดทำงานของอะนิเมท และมักจะชอบใช้มาตรการขั้นเด็ดขาดในการสนับสนุนสินค้าในร้านอะนิเมทของเขาเอง ตามฉบับ โอวีเอ นั้นตัวละครมีผู้ออกแบบ คือ ไกแน็กซ์ และออกขายในปี 2545 ส่วนโอวีเอ ฉบับอื่น ๆ ออกขายในปี 2553 แอนิเมชันชิ้นนี้นำเอา 'อนิเมะเท็นโจ' ไปร่วมกับ โทโฮโปรเจกต์ ได้ผู้ผลิต คือ ufotable และออกอากาศในวันที่ 20 พฤศจิกายน 2553 ในงานเทศกาล Animate Ichioshi Bishojo Anime Matsuri เพื่อเฉลิมฉลองครบรอบ 10 ปี ของแมสคอตของอะนิเมทAnime Tenchou x Touhou, Railgun Promos Streamed (Updated) เมโตะยังเคยปรากฏในสื่อต่าง ๆ เช่นซีรีส์อนิเมะ ลักกีสตาร์ และในเกม Disgaea 4 และ Touch My Katamari เป็นต้นAnime Tenchō Makes Cameo in Touch My Katamari Game ในอนิเมะเรื่อง ลักกีสตาร์ เมโตะในฉบับภาษาญี่ปุ่นพากย์เสียงโดยโทโมกาซุ เซกิ และฉบับภาษาอังกฤษพากย์เสียงโดยเล็กซ์ แลง
# แจ็ก ลอ
แจ็ก เดวิด ลอ (30 มกราคม ค.ศ. 1995 —) เป็นนักนักกระโดดน้ำชาวอังกฤษ

 ประวัติ 
ในปี ค.ศ. 2012 แจ็ก ลอได้เป็นตัวแทนของทีมชาติสหราชอาณาจักรในการแข่งขันกีฬากระโดดน้ำในโอลิมปิกฤดูร้อน จัดขึ้นที่ลอนดอน เขาได้เข้าร่วมในรายการสปริงบอร์ด 3 เมตร ชาย แต่เขาไม่สามารถผ่านเข้าสู่รอบรองชนะเลิศได้จึงทำให้เขาจบอันดับที่ 27
# ฮิเดอากิ โอมูระ
ฮิเดอากิ โอมูระ (9 มีนาคม ค.ศ. 1960) เป็นนักการเมืองชาวญี่ปุ่น ปัจจุบันดำรงตำแหน่งเป็นผู้ว่าราชการจังหวัดไอจิ ตั้งแต่วันที่ 15 กุมภาพันธ์ ค.ศ. 2011

โอมูระเคยเป็นสมาชิกพรรคเสรีประชาธิปไตย และเป็นเคยสมาชิกสภาผู้แทนราษฎรในรัฐสภาญี่ปุ่น โอมูระเกิดที่นครเฮกินังและสำเร็จการศึกษาจากมหาวิทยาลัยโตเกียว เป็นเจ้าหน้าที่กระทรวงเกษตร ป่าไม้ และประมงใน ค.ศ. 1982 ได้รับเลือกให้เป็นสมาชิกสภาผู้แทนราษฎรเป็นครั้งแรกเมื่อ ค.ศ. 1996 แต่ในการเลือกตั้ง ค.ศ. 2009 โอมูระพ่ายแพ้ให้กับเค็นซูเกะ โอนิชิ ผู้สมัครจากพรรคประชาธิปไตยญี่ปุ่น

thumb|none|ฮิเดอากิ โอมูระ (กลาง) กับทากาชิ คาวามูระ (ซ้าย) และชินโซ อาเบะ (ขวา) ณ ทำเนียบนายกรัฐมนตรี เมื่อวันที่ 21 ตุลาคม ค.ศ. 2016
# ริน วีฟเวอร์
ริน วีฟเวอร์ เป็นนักร้องนักแต่งเพลงหญิงชาวอเมริกัน โดยได้รับความสนใจด้วยซิงเกิลแรกของเธอ OctaHate ในเดือนมิถุนายน ค.ศ. 2014 โดยเธอเติบโตที่แซนดีเอโก แคลิฟอร์เนีย เธอมีพี่ชายถึง 3 คน โดยวีฟเวอร์ได้เรียนทางด้านศิลปะตอนมัธยมทั้งวาดภาพ ดนตรี และละคร จากโรงเรียนแห่งหนึ่งในแซนดีเอโก จากนั้นจึงย้ายไปเรียนอยู่ที่เมืองนิวยอร์ก เพื่อไล่ตามความใฝ่ฝันในด้านการแสดงก่อนที่จะลาออกแล้วย้ายกลับมาที่แคลิฟอร์เนียดังเดิม

ริน วีฟเวอร์ยังได้ร่วมงานกับศิลปินที่มีชื่อเสียงอีกพอสมควรไม่ว่าจะเป็น Charli XCX Cashmere Cat ซึ่งผลงานเพลงของเธอ จะเน้นไปในเรื่องความรัก ความสัมพันธ์ทั้งในครอบครัว และคนรัก ไปจนถึงการค้นหาตนเอง ซึ่งทำให้อัลบัมเปิดตัวของเธอ The Fool ที่แม้อาจไม่ประสบความสำเร็จในเรื่องยอดขายมากนัก แต่ในด้านคำวิจารณ์แล้วอัลบัมของเธอนับเป็น best pop album ในหลายสำนักพิมพ์ของอเมริกาอีกด้วย   

 อาชีพการงานสายนักร้อง 
 2013 – ปัจจุบัน
: อัลบัม The Fool
ในวันที่ 21 เดือนมิถุนายน 2014 วีฟเวอร์ได้ปล่อยซิงเกิลแรกของเธอ OctaHate บนเว็บไซต์ SoundCloud และได้กระแสตอบกลับจากศิลปินชั้นนำมากมายเช่น Charli XCX, Charlie Puth, Harry Styles, Jessie Ware และ Hayley Williams จากวง Paramore

ในวันที่ 12 สิงหาคม ค.ศ. 2014 เธอได้ปล่อยอัลบัมเปิดตัวย่อย Promises ในรูปแบบดิจิทัลดาวน์โหลด หลังจากนั้นในวันที่ 16 มิถุนายน ค.ศ. 2015 อัลบัมเต็มของเธอก็ได้วางขายในชื่อว่า The Fool โดยขายในสัปดาห์แรกทั้งหมด 13,800 ตลับ ซึ่งวีฟเวอร์ยังได้แสดงดนตรีในงาน Hot 100 Festival ครั้งที่หนึ่งในวันที่ 23 สิงหาคม ค.ศ. 2015 อีกด้วย

 ผลงานเพลง 

 สตูดิโออัลบัม 
+ รายชื่ออัลบัมของวีเวอร์และอันดับในชาร์ตเพลง ชื่ออัลบัม ข้อมูลอันดับในชาร์ตเพลง US US
Alt.US DigitalThe Fool กำหนดปล่อย: 16 มิถุนายน 2015
 ค่ายเพลง : Interscope, Mad Love
 รูปแบบที่วางจำหน่าย : CD, digital download, LP 30  7  8 

 มินิอัลบัม 
ชื่ออัลบัมข้อมูลของอัลบัมอันดับในชาร์ตเพลง US US
Heat Promises 
 กำหนดปล่อย :  8 สิงหาคม 2014
 ค่ายเพลง : Interscope, Friends Keep Secrets
 รูปแบบที่วางจำหน่าย : CD, digital download, EP 105  1

 ซิงเกิล 
 ชื่อเพลง ปี อันดับในชาร์ตเพลง อัลบัม US US
Bubbling
Under US
Pop "OctaHate" 2014 —  3  27 The Fool

 การแต่งเพลง 
+เพลงที่วีฟเวอร์ได้แต่งหรือร่วมแต่งสำหรับศิลปินคนอื่น ชื่อเพลง ปี ศิลปิน อัลบัม "When Love Hurts" 2015 JoJo III "Hard 2 Love" Gwen Stefani - "Hell Yeah Baby"

 References
# วิทยาลัยพยาบาลบรมราชชนนี ขอนแก่น
วิทยาลัยพยาบาลบรมราชชนนี ขอนแก่น  เป็นวิทยาลัยในสังกัด คณะพยาบาลศาสตร์ สถาบันพระบรมราชชนก กระทรวงสาธารณสุข เดิมชื่อโรงเรียนผดุงครรภ์อนามัยขอนแก่น วิทยาลัยพยาบาลบรมราชชนนี ขอนแก่น เป็นสถาบันอุดมศึกษาของกระทรวงสาธารณสุข แต่เดิมเป็นสถาบันสบทบของ มหาวิทยาลัยขอนแก่น มุ่งเน้นการผลิตพยาบาลที่มีคุณลักษณะที่ครบถ้วนทั้งด้านความรู้ ทักษะ คุณธรรม จรรยาบรรณแห่งวิชาชีพ มีการศึกษาค้นคว้าอย่างต่อเนื่อง และสามารถทำงานร่วมกับชุมชนได้เป็นอย่างดี รวมทั้งพัฒนาบุคลากรของกระทรวงสาธารณสุขในทุกระดับอย่างเต็มศักยภาพ เน้นการค้นคว้าวิจัยเพื่อให้ได้ความรู้ใหม่นำมาใช้ ส่งเสริมการเรียนการสอนให้มีประสิทธิภาพและพัฒนาวิชาชีพตลอดจนบูรณาการความรู้ใหม่กับภูมิปัญญาท้องถิ่นให้เกิดประโยชน์สูงสุดสอดคล้องกับวิถีชีวิตและวัฒนธรรมอีสาน สามารถสืบสานจรรโลงสังคมให้พัฒนาอย่างยั่งยืน

  ประวัติวิทยาลัย 
วิทยาลัยฯ ได้รับอนุมัติจากทบวงมหาวิทยาลัยให้เปิดสอนระดับปริญญาตรี หลักสูตรประกาศนียบัตรพยาบาลศาสตร์ ในปีการศึกษา 2504 และหลักสูตรพยาบาลศาตรบัณฑิต (ต่อเนื่อง 2 ปี) เพิ่มขึ้นอีกหนึ่งหลักสูตร ในปีการศึกษา 2543 ต่อมาในปีการศึกษา 2544 คณะพยาบาลศาสตร์ มหาวิทยาลัยขอนแก่น ได้รับวิทยาลัยพยาบาลบรมราชชนนี ขอนแก่นเป็นสถาบันสมทบจึงได้เปลี่ยนแปลงชื่อหลักสูตรเป็นหลักสูตรพยาบาลศาสตรบัณฑิต และหลักสูตรพยาบาลศาสตรบัณฑิต (ต่อเนื่อง 2 ปี) ซึ่งหลักสูตรพยาบาลศาสตรบัณฑิต(ต่อเนื่อง 2 ปี) วิทยาลัยฯ ได้เปิดสอนระหว่างปีการศึกษา 2543 ถึง ปีการศึกษา 2558 รวมทั้งสิ้น 25 รุ่น

 หลักสูตร 
 หลักสูตรที่เปิดสอนในวิทยาลัยพยาบาลบรมราชชนนี ขอนแก่น คณะพยาบาลศาสตร์ สถาบันพระบรมราชชนก หลักสูตรประกาศนียบัตร/ฝึกอบรมระยะสั้น ระดับปริญญาตรีหลักสูตรการพยาบาลเฉพาะทาง
สาขาการผดุงครรภ์ในภาวะเสี่ยงสูง
หลักสูตรฝึกอบรมระยะสั้น
หลักสูตรอบรมพยาบาล
หลักสูตรผู้บริหารสาธารณสุขระดับต้น
หลักสูตรผู้บริหารสาธารณสุขระดับกลาง
หลักสูตรพัฒนาทักษะการบริหารจัดการโรงพยาบาลส่งเสริมสุขภาพตำบลหลักสูตรพยาบาลศาสตรบัณฑิต (พย.บ.)
สาขาวิชาพยาบาลศาสตร์
# ซาโยนาระ
"SAYONARA (ซาโยนาระ)" เป็นซิงเกิลของวงดนตรีมายด์ จากอัลบั้ม MI4D (โฟร์) โดยเนื้อหาของเพลงนั้น ได้พูดถึงแทนคำ บอกลา ความรักที่เคยสวยงาม แต่วันนี้มันไม่เหมือนเดิมอีกต่อไป ในที่สุดมันก็ถึงเวลาที่เราต้องเริ่มต้นให­ม่  ออกจำหน่ายในวันที่ 9 กันยายน พ.ศ. 2558

ส่วนดนตรีนั้นเป็นแนวป๊อบเข้าถึงง่าย แต่ใส่ลูกเล่นแบบฮิปฮอปลงไปให้เกิดความแตก­ต่างของอารมณ์เพลง ซึ่งความพิเศษของซิงเกิลนี้ อยู่ที่กลิ่นอายของความเป็นมายด์ตั้งแต่ช่­วงแรกของดนตรี ผสานกันอย่างลงตัวกับท่อนแร็ปที่สามารถดึง­อารมณ์ได้อย่างคาดไม่ถึง รวมทั้งเสียงประสานที่จะทำให้คุณอินไปกับเ­นื้อหาในแต่ละท่อน ส่วนที่ขาดไม่ได้ก็คือเสียง แซกโซโฟน (Saxophone) อันเป็นเอกลักษณ์ ที่มีอยู่ในทุกบทเพลงของมายด์

 การตอบรับ 
เพลง "SAYONARA (ซาโยนาระ)" ได้อันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 7 ธันวาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี 
 ชาร์ต 
ชาร์ต (พ.ศ. 2558)อันดับสูงสุด ซี้ดเอฟเอ็ม ชาร์ตท็อป 20เพลงฮิตติด 10 Top Chart ไทยและสากล ประจำสัปดาห์วันที่ 7/12/25581 อีเอฟเอ็ม ชาร์ต 94 ท็อป แอร์เพลย์EFM 94 Top Air Play 94 เพลง ที่ถูกเปิดมากที่สุดบนหน้าปัดวิทยุในประเทศไทย ประจำวันเสาร์ที่ 5 ธันวาคม 25581 95.5 เอฟเอ็ม เวอร์จิ้นฮิตซ์ ชาร์ตท็อป 40ชาร์ตเพลงฮิตจากคลื่น 95.5 FM Virgin Hitz TOP 20 ประจำวันที่ 13 - 19 ธันวาคม 25581 JOOX Top 10 Chart1
# ฟิฟทีนแอนด์
ฟิฟทีนแอนด์ ((15&)) เป็นศิลปินดูโอชาวเกาหลีใต้ภายใต้สังกัดเจวายพีเอนเตอร์เทนเมนต์ เปิดตัวในปี ค.ศ. 2012 สมาชิกได้แก่ แบ็ก เย-ริน และพัก จี-มิน ชื่อฟิฟทีนแอนด์ (15&) เกิดจากการรวมตัวกันของสองสมาชิกที่มีอายุ 15 ปี และ(And; แอนด์) มีหมายความว่าพวกเขาจะสามารถประสบความสำเร็จในอนาคต พวกเขาได้ปล่อยซิงเกิลเปิดตัว I Dream เมื่อวันที่ 5 ตุลาคม ค.ศ. 2012 และพวกเขาปล่อยอีกซิงเกิล Somebody เมื่อวันที่ 17 เมษายน ค.ศ. 2013

 ประวัติ 
 การก่อตัว 
ในปี ค.ศ. 2012 พัก จี-มิน เป็นผู้ชนะคนแรกของการแข่งขัน "เคป็อปสตาร์" เธอมีโอกาสในการเซ็นสัญญาร่วมกับสามค่ายใหญ่ได้แก่ วายจีเอ็นเตอร์เทนเมนต์ เอสเอ็มเอนเตอร์เทนเมนต์ และเจวายพีเอนเตอร์เทนเมนต์ เธอได้เลือกที่จะเซ็นสัญญากับเจวายพีเอนเตอร์เทนเมนต์ เมื่อวันที่ 21 พฤษภาคม สมาชิกอีกคนคือแบ็ก เย-ริน เธอได้ร่วมรายการสตาร์คิง ในปี ค.ศ. 2007 อายุ 10 ปี แบ็ก เย-ริน เคยเป็นเด็กฝึกหัดของเจวายพีนานกว่าสี่ปีก่อนที่เธอจะเปิดอย่างเป็นทางการกับพัก จี-มิน

 เปิดตัวครั้งแรกอย่างเป็นทางการ 
เมื่อวันที่ 25 กันยายน ค.ศ. 2012 ได้มีการปล่อยเอ็มวีทีเซอร์ตัวแรกออกมา เมื่อวันที่ 3 ตุลาคม ได้มีการปล่อยเอ็มวีทีเซอร์ตัวที่ 2 ออกมา และ วันที่ 5 ตุลาคม ได้มีการเปิดตัวเอ็มวีเป็นทางการโดยได้เผยแพร่ทางยูทูบ ชื่อเพลง I Dream เมื่อวันที่ 7 ตุลาคม ได้เปิดตัวครั้งแรกบนเวที ในรายการเอสบีเอส อินกีกาโย

 สมาชิก 
สมาชิกชื่อในวงการชื่อจริงเกิดตำแหน่ง ไทย ฮันกึล ฮันจา ไทย ฮันกึล ฮันจาเยริน예린Yerinแบ็ก เย-ริน백예린Baek Ye-rin ร้อง จีมิน지민Jiminพัก จี-มิน박지민Park Ji-min ร้อง แร็ปเปอร์

 รายชื่อผลงาน 
 อัลบั้ม 
 อัลบั้ม ข้อมูลอัลบั้มอันดับสูงสุดในชาร์ตยอดจำหน่าย รายชื่อเพลง KORชูการ์ 《Sugar》 
 วันออกจำหน่าย: 26 พฤษภาคม ค.ศ. 2014
 สังกัด: เจวายพีเอนเตอร์เทนเมนต์
 รูปปบบ: CD, ดิจิตอลดาวน์โหลด 9 KOR: 2,000+

 ซิงเกิล 
 รายละเอียดปีอันดับสูงสุดในชาร์ตยอดจำหน่ายอัลบั้ม KORGaon Rain & Cry 2014 46  
 KOR: 52,613 (DL)ชูการ์Star 85  
 KOR: 25,834 (DL)Not Today Not Tomorrow 95 
 KOR: 23,805 (DL)

 เพลงอื่นๆ ในชาร์ต 
 รายละเอียดปีอันดับสูงสุดในชาร์ตยอดจำหน่ายอัลบั้ม KORGaonRain & Cry 2014 46  
 KOR: 52,613 (DL)ชูการ์Star 85  
 KOR: 25,834 (DL)Not Today Not Tomorrow 95 
 KOR: 23,805 (DL)

 ผลงาน 
 วาไรตีโชว์ 
 ปี ชื่อ ข่าย หมายเหตุ 2013 Weekly Idol MBC Every1 Guest

 รางวัลและการเสนอชื่อ 
 ปี รางวัล สาขา Nominated work ผล2013 <center>22nd Seoul Music Awards Best New Artist N/A 2015<center>24th Seoul Music Awards Bonsang AwardCan't Hide It  Popularity Award  Hallyu Special Award  <center>7th MelOn Music Awards Best R&B / Soul Song''Love is Madness (feat. Kanto of Troy) 2016<center>25th Seoul Music Awards Bonsang Award  Popularity Award  Hallyu Special Award
# เส้นเมริเดียนที่ 115 องศาตะวันตก
เส้นเมริเดียนที่ 115 องศาตะวันตกของกรีนิช  คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้

เส้นเมริเดียนที่ 115 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 65 องศาตะวันออก

ระหว่างเส้นศูนย์สูตรและเส้นขนานที่ 60 องศาใต้ ถูกใช้เป็นเขตแดนด้านตะวันออกของเขตเสรีอาวุธนิวเคลียร์แปซิฟิกใต้ และใช้เป็นเขตแดนด้านตะวันตกของเขตเสรีอาวุธนิวเคลียร์ละตินอเมริกัน

 จากขั้วโลกสู่ขั้วโลก 
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 115 องศาตะวันตกลากผ่านพื้นที่ดังนี้:

{| class="wikitable plainrowheaders"
! scope="col" width="130" | พิกัด
! scope="col" | ประเทศ ดินแดน หรือพื้นน้ำ
! scope="col" | หมายเหตุ
|-
| style="background:#b0e0e6;" | 
! scope="row" style="background:#b0e0e6;" | มหาสมุทรอาร์กติก
| style="background:#b0e0e6;" |
|-
| 
! scope="row" | 
| นอร์ทเวสต์เทร์ริทอรีส์ — เกาะบร็อค
|-
| style="background:#b0e0e6;" | 
! scope="row" style="background:#b0e0e6;" | ช่องแคบบัลแลนไทน์
| style="background:#b0e0e6;" |
|-valign="top"
| style="background:#b0e0e6;" | 
! scope="row" style="background:#b0e0e6;" | พื้นน้ำไม่มีชื่อ
| style="background:#b0e0e6;" | ผ่านทางตะวันตกของเกาะเอ็มเมอรัล, นอร์ทเวสต์เทร์ริทอรีส์,  ที่พิกัด 
|-
| 
! scope="row" | 
| นอร์ทเวสต์เทร์ริทอรีส์ — เกาะเมลวิลล์
|-
| style="background:#b0e0e6;" | 
! scope="row" style="background:#b0e0e6;" | ช่องแคบแมกคลัวร์
| style="background:#b0e0e6;" |
|-
| 
! scope="row" | 
| นอร์ทเวสต์เทร์ริทอรีส์ — เกาะวิกตอเรีย
|-
| style="background:#b0e0e6;" | 
! scope="row" style="background:#b0e0e6;" | ปรินซ์อัลเบิร์ตซาวด์
| style="background:#b0e0e6;" |
|-valign="top"
| 
! scope="row" | 
| นอร์ทเวสต์เทร์ริทอรีส์ — เกาะวิกตอเรีย นูนาวุต — จากพิกัด  บน เกาะวิกตอเรีย
|-valign="top"
| style="background:#b0e0e6;" | 
! scope="row" style="background:#b0e0e6;" | ช่องแคบดอลฟินแอนด์ยูเนียน
| style="background:#b0e0e6;" |
|-
| 
! scope="row" | 
| นูนาวุต - แผ่นดินหลัก
|-
| style="background:#b0e0e6;" | 
! scope="row" style="background:#b0e0e6;" | อ่าวโคโรเนชัน
| style="background:#b0e0e6;" |
|-valign="top"
| 
! scope="row" | 
| นูนาวุต นอร์ทเวสต์เทร์ริทอรีส์ — จากพิกัด  ผ่านทะเบสาบเกรทสเลฟ รัฐแอลเบอร์ตา — จากพิกัด  บริติชโคลัมเบีย — จากพิกัด 
|-valign="top"
| 
! scope="row" | 
| รัฐมอนแทนา รัฐไอดาโฮ — จากพิกัด  รัฐเนวาดา — จากพิกัด  รัฐแคลิฟอร์เนีย — จากพิกัด 
|-valign="top"
| 
! scope="row" | 
| บาฮากาลีฟอร์เนีย รัฐโซโนรา — ใกล้ประมาณ 12 กม. จากพิกัด  บาฮากาลีฟอร์เนีย — จากพิกัด  รัฐโซโนรา — ใกล้ประมาณ 2 กม. จากพิกัด  บาฮากาลีฟอร์เนีย — จากพิกัด 
|-
| style="background:#b0e0e6;" | 
! scope="row" style="background:#b0e0e6;" | มหาสมุทรแปซิฟิก
| style="background:#b0e0e6;" | อ่าวเซบาสเตียงวิซไซโน, ผ่านทางตะวันออกของเกาะเซโดรส,  ที่พิกัด 
|-
| 
! scope="row" | 
| รัฐบาฮากาลิฟอร์เนียซูร์
|-valign="top"
| style="background:#b0e0e6;" | 
! scope="row" style="background:#b0e0e6;" | มหาสมุทรแปซิฟิก
| style="background:#b0e0e6;" | ผ่านทางตะวันตกของเกาะคลาเรียน,  ที่พิกัด 
|-
| style="background:#b0e0e6;" | 
! scope="row" style="background:#b0e0e6;" | มหาสมุทรใต้
| style="background:#b0e0e6;" |
|-
| 
! scope="row" | แอนตาร์กติกา
| ดินแดนไม่ถูกอ้างสิทธิ์
|-
|}
# การแบ่งโปแลนด์ครั้งที่สอง
การแบ่งเครือจักรภพโปแลนด์-ลิทัวเนียครั้งที่สองใน ค.ศ. 1793 เป็นการแบ่ง (หรือการผนวกบางส่วน) ครั้งที่สองจากทั้งหมดสามครั้งซึ่งยุติการดำรงอยู่ของเครือจักรภพโปแลนด์-ลิทัวเนียใน ค.ศ. 1795 การแบ่งครั้งที่สองเกิดเป็นผลลัพธ์ของสงครามการป้องกันรัฐธรรมนูญและสมาพันธรัฐทาร์กอวิตสกา (Targowica Confederation) ค.ศ. 1792 และจักรวรรดิรัสเซียและราชอาณาจักรปรัสเซียเป็นผู้รับประโยชน์ดินแดนเป็นผู้อนุมัติ มีการให้สัตยาบันการแบ่งนี้โดยรัฐสภาโปแลนด์ (เซย์ม) ที่ถูกบีบบังคับใน ค.ศ. 1793 ในความพยายามที่อยู่ไม่นานเพื่อป้องกันการผนวกโปแลนด์อย่างสมบูรณ์โดยหลีกเลี่ยงไม่ได้ คือ การแบ่งโปแลนด์ครั้งที่สาม
 หนังสือเพื่มเติม 
 Tadeusz Cegielski, Łukasz Kądziela, Rozbiory Polski 1772–1793-1795, Warszawa 1990

 แหล่งข้อมูลอื่น 
 The Period of Partitions (1772–1918)  – resources
 http://www.thenagain.info/webChron/EastEurope/2PartPoland.html The Web Chronology Project: The Second Partition of Poland
# มหาวิทยาลัยแห่งชาติจงยัง
มหาวิทยาลัยแห่งชาติจงยัง อ่านว่า กั๋วลี่จงยังต้าเสวีย(จงยัง=ศูนย์กลาง)เป็นมหาวิทยาลัยวิจัยของรัฐ และเป็นมหาวิทยาลัยวิจัยชั้นนำของไต้หวัน ตั้งอยู่ที่เถาหยวน ประเทศไต้หวัน ก่อตั้งขึ้นตั้งแต่ปี พ.ศ. 2458  ในสมัยที่พรรคก๊กมินตั๋งมีอำนาจอยู่ในแผ่นดินใหญ่ และย้ายมาก่อตั้งที่เมืองเถาหยวนจนถึงปัจจุบัน

 ประวัติ 
มหาวิทยาลัยแห่งชาติจงยัง มีรากฐานมาจากแผ่นดินใหญ่ ในเมืองหนานจิง , มลฑลเจียงซู ในช่วงเวลาที่พรรคก๊กมินตั๋งมีบทบาททางการเมืองในแผ่นดินใหญ่ และเมื่อพรรคก๊กมินตั๋งพ่ายแพ้สงครามกลางเมืองให้แก่พรรคคอมมิวนิสต์ของเหมา รัฐบาลจีนคณะชาติจึงหลบหนีไปยังเกาะไต้หวัน และดำเนินการก่อตั้ง ขึ้นมาใหม่ ในเกาะไต้หวัน (สาธารณรัฐจีน)ในปี พ.ศ 2503 จนถึงปัจจุบัน โดยมหาวิทยาลัยเดิมบนแผ่นดินใหญ่ยังคงใช้ชื่อว่า มหาวิทยาลัยหนานจิงhttp://phyblas.blog.jp/20110811.html

 สาขาวิชาที่เปิดสอน 
รวมทั้งสิ้น 7 วิทยาลัยและ 1 สำนักวิชา
 วิทยาลัยศิลปศาสตร์
 วิทยาลัยวิทยาศาสตร์
 วิทยาลัยวิศวกรรมศาสตร์
 สำนักวิชาการจัดการ
 วิทยาลัยวิศวกรรมไฟฟ้าและวิทยาการคอมพิวเตอร์
 วิทยาลัยโลกศาสตร์
 วิทยาลัยจีนแคะศึกษา
 วิทยาลัยวิทยาศาสตร์สุขภาพและเทคโนโลยี